stanford-oval/wikipedia huggingface dataset:
InSight

| --- | --- |
   
הנחתת InSight‍‍ במהלך ניסוי לפריסת הלוחות הסולאריים שלה
 מידע כללי
 סוכנות חלל:  נאס"א
 מפעיל:  נאס"א (JPL)
 יצרן:  לוקהיד מרטין
 תאריך שיגור:  5 במאי 2018
 משגר:  אטלס 5
 אתר שיגור:  בסיס חיל האוויר ונדנברג
 http://insight.jpl.nasa.gov
 משימה
 סוג משימה:  נחתת
 גרם שמיים:  מאדים
 אתר נחיתה:  Elysium Planitia  3°00′N 154°42′E﻿ / ﻿3.0°N 154.7°E﻿ / 3.0; 154.7
 תאריך נחיתה:  26 בנובמבר 2018
 משך המשימה הכולל:  5 במאי 2018 – הווה (6 שנים) 
 משך המשימה:  2 שנים
 מידע טכני
 משקל:  350 ק"ג לערך
 אורך:  6 מ' 
 קישורים חיצוניים
 מספר קטלוג לוויינים:  43457
 מאגר המידע הלאומי:  2018-042A
 
אנימציה של מסלול הטיסה של InSight מהמראתה ב־5 במאי עד נחיתתה ב־26 בנובמבר 2018 (כחול: כדור הארץ, סגול: InSight, ירוק: מאדים)
InSight (אינסייט, "תובנה"; ראשי תיבות בדיעבד של Interior Exploration using Seismic Investigations, Geodesy and Heat Transport, "חקר פנים באמצעות מחקרים סייסמולוגיים, גאודזיה ומעבר חום") היא נחתת של נאס"א לחקר כוכב הלכת מאדים. היא שוגרה ב־5 במאי 2018, ולאחר טיסה של 485 מיליון קילומטר, נחתה באזור קו המשווה של מאדים ב־26 בנובמבר 2018. התכנון המקורי היה לשגרה במרץ 2016, אך השיגור נדחה עקב זיהוי תקלת דליפה במכל ריק שבו נמצא מכשיר הסייסמוגרף שלה. הנחתת שידרה עד דצמבר 2022.
מטרת המשימה הייתה להציב תחנה נייחת על פני מאדים המצוידת בסייסמוגרף ומכשירים מדעיים נוספים, כדי לחקור את מבנהו הפנימי של מאדים במטרה להבין את תהליך התפתחותם של כוכבי הלכת הארציים. מבנה הנחתת מבוסס על הנחתת פיניקס, שנחתה בהצלחה על מאדים בשנת 2008, במטרה להפחית את עלות המשימה ואת רמת הסיכון שלה.
יעדי המשימה

מטרתה העיקרית של InSight‍‍ היא לחקור את השלבים המוקדמים של התהליכים אשר עיצבו את מאדים. InSight תחקור את הגודל, העובי, הצפיפות ואת מצב הצבירה של ליבת מאדים (נוזלית או מוצקה), המעטפת והקרום של מאדים, וכן את קצב עזיבת החום מפנים כוכב הלכת. בכך InSight תפתח פתח להבנת תהליכי היווצרות כוכבי הלכת הארציים במערכת השמש הפנימית, הכוללת את ארבעת כוכבי הלכת הארציים – חמה, נוגה, כדור הארץ ומאדים. כוכבי הלכת הארציים נוצרו באופן דומה בתהליך המכונה "ספיחה על ליבה" המוכר מכוכבי לכת גזיים, אך הם התפתחו ועוצבו בצורה שונה. לאחר ספיחת מרבית החומר, כוכב הלכת הארצי עובר תהליך המכונה "התבדלות", אותו נועדה הנחתת לחקור. בתהליך זה מתבדלים חומרים כבדים מחומרים קלים ונוצרות השכבות שמרכיבות את כוכב הלכת, הקרום, המעטפת וליבת הכוכב.
מטרה נוספת של המשימה היא לחקור פעילות טקטונית במאדים, וכן את קצב פגיעת מטאוריטים בפני השטח של מאדים.
הנחתת שוגרה למאדים יחד עם שני לוויינים זעירים (קיובסאט) זהים, המכונים Mars Cube One‏ (MarCO), אשר יהיו לווייני הקיובסאט הראשונים שישוגרו מעבר למסלול לווייני נמוך סביב כדור הארץ. זוהי משימה ניסיונית שאינה חיונית להצלחת משימת InSight. הלוויינים מיועדים לבחון טכנולוגיית תקשורת מהירה יותר בין הנחתת InSight‍‍ למרכז הבקרה בכדור הארץ במהלך השלבים הקריטיים של החדירה לאטמוספירה והנחיתה על פני מאדים. הנחתת תתקשר עם מרכז הבקרה גם באמצעות הגשושית MRO.
מהלך הפרויקט

InSight היא חלק מתוכנית דיסקברי, הכוללת משימות מחקר בעלות זולה יחסית, ועלותה היא 675 מיליון דולר (דחיית השיגור הוסיפה כ־153 מיליון דולר לעלות המשימה). היא הוצעה יחד עם 27 משימות נוספות ב־2010, לאחר שנאס"א הכריזה על פתיחת תחרות למשימת הדיסקברי הבאה. מתוכם 3 עברו לשלב הסופי ב־5 במאי 2011, ו־InSight נבחרה לפיתוח ושיגור באוגוסט 2012. המשימה מפותחת על ידי המעבדה להנעה סילונית, בשיתוף פעולה עם ארגונים ממדינות נוספות.
מבנה

הנחתת מבוססת על העיצוב של הנחתת פיניקס אשר נחתה על מאדים בשנת 2008. אורך הנחתת הוא כ־5.5 מטר עם פריסת הלוחות הסולאריים, ומשקלה 350 קילוגרם. האנרגיה להפעלתה תסופק משני לוחות סולאריים, כל אחד בקוטר של 2.15 מטר, אשר יפרסו לאחר סיום הנחיתה על מאדים בצורה המזכירה מניפה.
ציוד מדעי

המטען הייעודי של הנחתת יכלול שלושה מכשירים:
SEIS‏ (Seismic Experiment for Interior Structure) – סייסמוגרף אשר ימדוד רעידות אדמה ופעילות בפנים כוכב הלכת. סופק על ידי המרכז הצרפתי הלאומי לחקר החלל וארגונים נוספים.
HP3‏ (Heat Flow and Physical Properties Package) – מכשיר המכונה "חפרפרת" (mole), שיחפור בתוך אדמת מאדים לעומק של עד 5 מטר, ימדוד את הטמפרטורה מתחת לפני השטח ויאפשר מדידה של כמות החום הנפלט מליבתו של מאדים. סופק על ידי המרכז הגרמני לחקר החלל.
RISE‏ (Rotation and Interior Structure Experiment) – מכשיר אשר ימדוד את הסיבוב של מאדים ושינויים בציר הסיבוב שלו, הקשורים במצב ובגודל הליבה.
הנחתת כוללת חיישני טמפרטורה ורוח שסופקו על ידי "מועצת המחקר הלאומית של ספרד", וחיישני לחץ, כדי לנטר אחר מזג האוויר באזור הנחיתה. מגנטומטר ימדוד הפרעות מגנטיות אשר נגרמות על ידי היונוספירה.
לנחתת יש זרוע רובוטית (Instrument Deployment Arm) אשר עליה מותקנת מצלמה שתוכל לצלם בשחור־לבן את רכיבי הנחתת ותאפשר מבט תלת־ממדי על הקרקע שעליה יונחו המכשירים המדעיים. המצלמה תאפשר למפעילי הנחתת ממרכז הבקרה בכדור הארץ לפרוס את הסייסמוגרף ו־HP3 על הקרקע. מצלמה דומה נוספת תוצב על גבי גוף הנחתת.
אתר נחיתה

אתר הנחיתה של הנחתת InSight אינו קשור לאזור ספציפי על פני השטח של מאדים, אולם הוא נדרש לענות על מספר קריטריונים: להימצא באזור קו המשווה על מנת שהלוחות הסולאריים עליהם פועלת הנחתת יחשפו למספיק אור שמש; להימצא באזור נמוך על מנת לאפשר בלימה אטמוספירית מספקת במהלך החדירה לאטמוספירה; להיות שטוח ונקי מסלעים כדי למנוע סיבוכים במהלך הנחיתה; וכן להיות רך מספיק על מנת לאפשר למכשיר המדידה לחדור אל תוך האדמה. האזור שעומד בקריטריונים אלו הוא אזור המכונה Elysium Planitia, והאתר המדויק לנחיתה נבחר מתוך אזור זה.
מהלך המשימה מרגע הנחיתה

הנחתת InSight ביצעה נחיתה מוצלחת ב־26 בנובמבר 2018 בסביבות השעה 19:52:59 UTC. תמונה מרגע הנגיעה בקרקע התאפשרה דרך מכסה עדשה שקוף שעוד לא הוסר (והיה מלא אבק). לאחר מכן הנחתת שלחה טלמטריה המעידה על פריסת פאנלים סולרים, ותמונה ראשונה המראה פריסה של המצלמה.
ב-6 באפריל 2019 נמדדו ונקלטו לראשונה אותות של "רעידת מאדים".
ב-14 בינואר 2021 הכריזה נאס"א על כישלון הניסיונות של ה"חפרפרת" לחדור לעומק אדמת המאדים.
ב-18 בפברואר 2021 מתוכנן שהסיסמוגרף של הנחתת ינסה לקלוט אותות קרקעיים שאמורים להיווצר בעת הנחיתה של הרובר פרסווירנס על המאדים. אם ייקלט האות, הוא ילמד את החוקרים פרטים על אופן ההתפשטות של אות (שעוצמתו המקורית ידועה בקירוב) בתוך הקרום של מאדים, וכן על רמת הרעש של אותות סיסמיים במאדים, ביחס לאותות אמיתיים.
הצפי הוא כי רכב החלל יסיים את משימתו בסוף שנת 2022, בשל האבק שהצטבר על הפאנלים, מה שלא יותיר לו מספיק אנרגיה להמשך הפעילות. ב-21 בדצמבר2022, לאחר שישה ימים של נתק בתקשורת, הודיעה נאס"א על סיום פעילותה של הנחתת.
תמונות ראשונות מ־InSight
ראו גם

פיניקס (גשושית)
מארס רובר
קיוריוסיטי
הערות שוליים

↑  Lockheed Martin Completes Assembly of NASA’s InSight Mars Lander, אתר לוקהיד מרטין, 27 במאי 2015
1 2  NASA Approves 2018 Launch of Mars InSight Mission, אתר נאס"א, 2 בספטמבר 2016
↑  Leonard David, NASA's Next Mars Lander Will Peer Deep Into Red Planet's History: Here's How, Space.com, August 15, 2014
1 2  Alan Boyle, NASA Picks Prime Target for 2016 InSight Mars Lander, 4 March 2015, NBC News
↑  אבי בליזובסקי, ‏שוגרה בהצלחה החללית MARS INSIGHT שתחקור את קרקע המאדים, באתר "הידען", 5 במאי 2018
↑  נאס"א שיגרה נחתת שתחקור את היווצרות הסלעים במאדים, באתר ynet, 5 במאי 2018
↑  המונח תורגם לפי: שלמה שובאל, צפונות כדור הארץ, האוניברסיטה הפתוחה, 2006, עמ' 30
1 2  InSight Fact Sheet, באתר נאס"א
↑  Mars Cube One ‏(MarCO), אתר נאס"א
↑  UltraFlex™ Solar Array Systems, פירוט על הלוחות הסולאריים באתר היצרן, Orbital ATK
↑  SEIS, אתר נאס"א
↑  HP3, אתר נאס"א
↑  RISE, אתר נאס"א
↑  Construction to Begin on 2016 NASA Mars Lander, אתר נאס"א, 19 במאי 2014
↑  Technology, אתר נאס"א
↑  mars.nasa.gov. "InSight Is Catching Rays on Mars – NASA's InSight Mars Lander". NASA's InSight Mars Lander (באנגלית). נבדק ב-2018-11-27.
↑  סוכנויות הידיעות, כך נשמעת רעידת אדמה על מאדים, באתר ynet, 24 באפריל 2019
↑  נאס"א ויתרה על הניסיון להפעיל את ה"חפרפרת" של InSight (באנגלית)
↑   ניו יורק טיימס, המשימה של נאס"א על מאדים מתקרבת לסופה, והכל בגלל אבק, באתר הארץ, 19 במאי 2022
↑  NASA Retires InSight Mars Lander Mission After Years of Science, NASA, ‏21 בדצמבר 2022
| תוכנית דיסקברי |
| --- | --- | --- |
| פעילים | ASPERA-3‏ (רכיב במארס אקספרס) • לוסי • פסיכה |  |
| מתוכננים | VERITAS ‏• ‏DAVINCI |  |
| הושלמו | NEAR Shoemaker • מארס פאת'פיינדר • לונר פרוספקטור • סטארדאסט / NExT • ג'נסיס •  MESSENGER • פגיעה עמוקה / EPOXI  • ‏Moon Mineralogy Mapper •‏ GRAIL ‏ • Dawn • טלסקופ החלל קפלר • InSight |  |
| נכשלו | CONTOUR |  |
הדמיה להמחשת הדמיון והשוני במבנם הפנימי של כוכבי הלכת הארציים (בתמונה מופיעים כדור הארץ, מאדים והירח)
הדמיית הנחתת על גבי הקרקע של מאדים ופירוט רכיביה השונים
הדמיית נחיתת הפיניקס, בדומה לאופן שבו תנחת, בצורה אנכית, הנחתת InSight
953

שנת 953 היא השנה ה-53 במאה ה-10. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נפטרו

18 במרץ – אלמנצור באללה אלפאטמי, הח'ליפה השלישי של השושלת הפאטמית (נולד ב-914)
ראו גם

ילידי 953‎
נפטרים ב-953‎
Not OK

"Not OK" הוא שיר בביצוע של התקליטן הנורווגי, קייגו, והזמרת-יוצרת האמריקאית, צ'לסי קאטלר, שיצא, על ידי חברת התקליטים סוני מיוזיק אנטרטיינמנט, ב-23 במאי 2019. השיר נכתב על ידי לאה הייווד, דניאל ג'יימס, דייוויד ברוק, רוב אלמור, קייגו וצ'לסי קאטלר, והופק על ידי דרימלאב, רופיין וקייגו.
נכון לפברואר 2022, השיר הושמע למעלה מ-112 מיליון פעמים בספוטיפיי.
וידאו קליפ

הווידאו קליפ הלירי של השיר יצא בערוץ היוטיוב של קייגו ב-24 במאי 2019. נכון לפברואר 2022, הווידאו קליפ הלירי נצפה למעלה מ-81 מיליון פעמים.
הווידאו קליפ של השיר יצא בערוץ היוטיוב של קייגו ב-5 ביולי 2019. נכון לפברואר 2022, הווידאו קליפ נצפה למעלה מ-22 מיליון פעמים.
מיקומי שיא

|   ‏‏‏  מצעדים ודירוגים (2019–2020)> מדינה |   ‏‏‏  מצעדים ודירוגים (2019–2020)> מצעד |   ‏‏‏  מצעדים ודירוגים (2019–2020)> מיקום שיא |   ‏‏‏  מצעדים ודירוגים (2019–2020)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 9 |  |
|  ליטא | AGATA | 38 |  |
|  נורווגיה | VG-lista | 7 |  |
|  סלובקיה | ČNS IFPI | 29 |  |
|  שוודיה | סוורייטופליסטן | 27 |  |
|  שווייץ | המצעד השווייצרי | 47 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 48 |  |
היסטוריית יציאות לאור

| אזור | תאריך | פורמט | חברת תקליטים |
| --- | --- | --- | --- |
| נורווגיה | 23 במאי 2019 | הורדה דיגיטלית | סוני מיוזיק אנטרטיינמנט |
הערות שוליים

↑  "Not Ok - Single by Kygo & Chelsea Cutler". Apple Music. ארכיון מ-2022-02-06. נבדק ב-14 בספטמבר 2019. {{cite web}}:  (עזרה)
↑  "Kygo & Chelsea Cutler's 'Not Ok': Listen". Billboard. ארכיון מ-2019-06-09. נבדק ב-14 בספטמבר 2019. {{cite web}}:  (עזרה)
↑  Not Ok, 2019-05-23, ארכיון מ-2021-08-15, נבדק ב-2022-02-06
↑  Kygo, Chelsea Cutler - Not Ok (Official Lyric Video), ארכיון מ-2021-07-19, נבדק ב-2022-02-06
↑  Kygo, Chelsea Cutler - Not Ok (Official Video), ארכיון מ-2021-10-13, נבדק ב-2022-02-06
| קייגו |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Cloud Nine • Kids in Love • Golden Hour • Thrill of the Chase • Kygo |  |
| מיני-אלבומים | Stargazing |  |
| סינגלים | "Epsilon" • "Firestone" • "ID" • "Stole the Show" • "Nothing Left" • "Here for You" • "Stay" • "Coming Over" • "Raging" • "Carry Me" • "It Ain't Me" • "First Time" • "Stargazing" • "Kids in Love" • "Stranger Things" • "Remind Me to Forget" • "Born to Be Yours" • "Happy Now" • "Carry On" • "Not OK" • "Higher Love" • "Family" • "Forever Yours (Tribute)" • "Like It Is" • "I'll Wait" • "Freedom" • "Lose Somebody" • "The Truth" • "What's Love Got to Do with It" • "Hot Stuff" • "Love Me Now" • "Undeniable" • "Dancing Feet" • "Freeze" • "Never Really Loved Me" • "Lost Without You" • "Woke Up in Love" • "Whatever" |  |
| סינגלים שיווקים | "Fragile" |  |
| שירים אחרים | "You're the Best Thing About Me" • "Broken Glass" • "Someday" |  |
| סיבובי הופעות | Endless Summer Tour • Cloud Nine Tour • Kids in Love Tour |  |
| --- | --- |
בקרת זהויות :  MusicBrainz release group: 13e2de5d-51ed-4401-b654-7ca029797057
Google Earth

| --- | --- |


 מפתח:  גוגל
 מחזור חיים:  11 ביוני 2001 ל־Windows‏, macOS ולינוקס: 7.3.1.4507 ב־31 בינואר 2018 (לפני 6  שנים, 8  חודשים ו־8  ימים)  לאנדרואיד: 9.2.0.5 ב־11 בדצמבר 2017 (לפני 6  שנים, 9  חודשים ו־28  ימים)  ל־iOS‏: 9.2.14  ב־25 בפברואר 2018 (לפני 6  שנים, 7  חודשים ו־11  ימים)  ל־Google Chrome‏: 9.2.53.2  ב־13 בנובמבר 2017 (לפני 6  שנים, 10  חודשים ו־25  ימים) – הווה (23 שנים)
 גרסה אחרונה:  7.3.6 (26 באוקטובר 2022) 
 מערכת הפעלה:  Windows‏, macOS, לינוקס, אנדרואיד, iOS
 נכתבה בשפות:  C++ 
 סוג רישיון:  קנייני וחינמי
 www.google.com/earth
 
Google Earth (בתרגום חופשי לעברית: גוגל ארץ) היא תוכנה המפותחת על ידי גוגל. התוכנה מאפשרת לצפות בתצלומי לוויין של כדור הארץ ברזולוציית צילום גבוהה ביותר (בייחוד בערים מפורסמות כגון ניו יורק, לונדון, פריז או מוסקבה). התוכנה הפכה נגישה לציבור בשנת 2005.
יישומים

Google Earth מציגה תצלומי לוויין דינמיים ואינטראקטיביים, אשר מכילים מידע גאוגרפי רב-ממדי (Geographic Information System). התוכנה מאפשרת למשתמשים לבנות דגמים תלת-ממדיים של בתים ובניינים, החל מביתם הפרטי ועד לגורדי שחקים ב-Google SketchUp ואחר כך לחזור ולשתול אותם במיקומם המדויק על פני כדור הארץ בתוכנה או לחלופין לבחור לאחסן, לשתף אחרים ביצירתו או לחפש יצירות של אחרים, לדוגמה בשירות "3D Warehouse" של תוכנת SketchUp.
בנוסף לצפייה בפני השטח של כדור הארץ מאפשרת התוכנה צפייה מתחת למים. "Google Sky" מאפשר צפייה בחלל החיצון. "Google Mars" מאפשר צפייה במאדים. "Google Moon" מאפשר צפייה בירח. "Google Street View" מאפשר צפייה ממבט רחוב על מספר רב של מדינות בעולם (בעיקר באירופה ואמריקה הצפונית).
ערים גדולות רבות ניתנות לצפייה ברזולוציה גבוהה מספיק כדי לראות בניינים, בתים, מכוניות ואפילו בני אדם. התוכנה מאפשרת גם חיפוש כתובות בכל העולם. ל-Google Earth יש גם מודל דיגיטלי שנאסף על ידי נאס"א המאפשר לראות בשלושה ממדים את הגרנד קניון והר האוורסט.
גרסאות התוכנה

Google Earth on web - הגרסה הבסיסית והחינמית שרצה בדפדפן
Google Earth on mobile - הגרסה עבור טלפון חכם
Google Earth Pro on desktop - גרסה מקצועית למחשב שולחני שהייתה בתשלום, מ-2015 היא בחינם
Google Earth Enterprise - גרסה לעסקים וארגונים, להטמעה, שילוב וניתוח של מידע גאוגרפי (בתשלום)
היסטוריה

Google Earth התחילה כמיזם שפותח על ידי חברת טרה ויז'ן הגרמנית (בהמשך הפכה לחברת אומנות + מחשבים - Art + Com), ובהמשך פותחה (ובעקבות תביעה) על ידי חברת קיהול תחת השם Earth Viewer, שחברת גוגל קנתה בשנת 2004. שמו של המוצר שונה ל-Google Earth ב-2005 הפך זמין לשימוש במחשבים אישיים שמריצים את מערכת ההפעלה Mac OS X 10.3.9 והלאה, ואת חלונות 2000 ומעלה. גרסה ללינוקס יצאה לאור באמצע שנת 2006.
באוגוסט 2007 הושקה גרסה 4.2 בה נוספה תמיכה בעברית.
ב-18 באפריל 2008 יצאה גרסה 4.3 של Google Earth שבה משולב מבט הרחוב המאפשר לראות בערים רבות בעולם איך נראה המקום מהרחוב. כמו כן נוסף גם סימולטור טיסה. עם זאת הפנטגון הטיל מגבלות צוותי מיפוי בביצוע צילומי קרקע סמוך למתקנים צבאיים בארצות הברית.
בנובמבר 2012 הושקה גרסה 7 למחשבים שולחניים, בה נוספו תכונות דוגמת תמונות תלת-ממדיות וסיורים וירטואליים באתרים שונים ברחבי העולם.
ביוני 2014 רכשה גוגל את חברת הלוויינים האמריקאית Skybox Imaging. במטרה לשפר את איכות התמונות של שירותי המיפוי שלה, בהם Google Maps ו-Google Earth. חברת Skybox פיתחה ובנתה לוויינים שמשלבים חיישנים ומצלמות שמסוגלות לצלם תמונות ווידאו באיכות גבוהה של כדור הארץ.
החל מפברואר 2015 הוצעה גרסת Google Earth Pro בחינם, לאחר שעד אז הוצעה תמורת 399 דולר.
באפריל 2021 נוספה תכונה חדשה ל-Google Earth המאפשרת להציג, בדפדפן עצמו, כיצד אזורים שונים בכדור הארץ השתנו לאורך 37 הקודמות, בעיקר בגלל שינויי האקלים והתערבות האדם בסביבה. ניתן לראות לדוגמה את הקטבים נמסים בגלל עליית הטמפרטורה, לראות כיצד יערות נעלמים והופכים ליישובים ולחוות חקלאיות ועוד.
המקורות לתמונות

התוכנה משתמשת בשילוב בין תמונות לוויין לצילומי אוויר. בעוד ישנן תמונות לוויין ברזולוציה נמוכה של כלל כדור הארץ, ולחלקים המיושבים שבו אף ברזולוציות גבוהות יותר, רק חלק קטן מכדור הארץ מצולם כולו בצילומי אוויר חופפים. כך, לדוגמה, העיר ניו יורק מצולמת רובה ככולה בצילומי אוויר בעלי הפרדה ברמה גבוהה (עד כדי אפשרות לזיהוי אנשים ברחוב), העיר ביירות מצולמת רק חלקית בצילומי אוויר, וגם אלו אינם בעלי הפרדה כה גבוהה, או שהם צילומי אוויר מגובה רב.
מטעמי ביטחון, לא כל מדינה מאפשרת מכירה חופשית של צילומי אוויר מתחומה, ומדינות מסוימות אף ישלמו כסף רב על מנת למנוע מצילומי לוויין ברזולוציה גבוהה מלהגיע לידי מדינות עוינות שלה. בשל הסיבות הללו לא ניתן לצפות בכל מקום על פני כדור הארץ ברזולוציה אחידה.
בישראל, נראות תמונות הלוויין מטושטשות ביחס למדינות אחרות. עניין זה נובע מחוק אמריקאי משנת 1997 בשם תיקון קייל-בינגמן, האוסר על צילום או הפצת תמונות לוויין של ישראל ברזולוציה גבוהה מ-2 מטרים, במובן שכל פיקסל בתמונה מייצג שני מ"ר על פני השטח. ב-21 ביולי 2020, ולאחר יותר משני עשורים, מנהל האוקיינוסים והאטמוספירה הלאומי פרסם מסמך לפיו יש מספר הולך וגובר של לווייני תצפית מסחריים לא-אמריקניים שמציעים כבר היום תמונות של ישראל ברזולוציה גבוהה מ-2 מטרים, כך שאין עוד טעם להגביל חברות מסחריות אמריקניות, כמו Google Earth.  באוקטובר 2021 החלו Google Earth  וספקים מסחריים אחרים להציג תמונות של ישראל ברזולוציה גבוהה של 0.4 מטר  אולם באוקטובר 2022 הבחינו משתמשים שצילומי אתרים בישראל שוב מוצגים ברזולוציה נמוכה.
כלים ויישומים נוספים

בפברואר 2009 הושקה גרסה 5.0 של Google Earth, בה נוספו יישומים של התוכנה המאפשרים צפייה במאדים ובירח. ממשק הצפייה באתר, דומה לממשק של גוגל מפות, המציג את פני השטח של כדור הארץ. תצלומים מחלליות מחקר שונות שצילמו ברבות השנים את הירח ואת מאדים הוזנו לתוכנה ומאפשרים מבט מעמיק על גופים אלה.
כלים ויישומים נוספים > Google Sky

Google Sky הוא כלי נוסף שכלול בתוכנת Google Earth ומאפשר צפייה בתמונות של החלל החיצון שצולמו באמצעות טלסקופי חלל כגון טלסקופ החלל האבל וכמו כן תמונות שצולמו בגלי רדיו, קרני רנטגן, קרינה תת-אדומה וכדומה.

Google Sky כולל בין השאר גם תצלומים באיכות גבוהה של גלקסיות, כוכבים, ערפיליות וגופים שמימיים אחרים. כמו כן ישנה הדמיה של תנועת כוכבי הלכת והירח, וניתן לראות בה את מיקום הגופים בתאריך מסוים. קיים גם בגרסת World Wide Web.
כלים ויישומים נוספים > Google Mars

ביישום Google Mars ניתן לצפות במאדים כפי שראוהו אסטרונומים שונים במהלך הדורות, דבר המאפשר השוואה עם התמונות שהופקו מחלליות מחקר. על המפות מצוינים פרטים שונים אודות טופוגרפית הכוכב כגון קניונים ומכתשים, וכן כלי תעופה חלליים שונים ומסלוליהם (לדוגמה: מארס פאת'פיינדר) כפי שהתקדמו ונסעו על פני המאדים בעבר ובהווה. בנוסף מאפשר השירות לצפות בתצלומי המאדים אשר צולמו בטכנולוגית אינפרא אדום.
כלים ויישומים נוספים > Google Moon

ב-Google Moon יש אוסף של מפות ותרשימים של הירח. על המפות מצוינות נקודות עניין שונות, עם הסברים עליהן ועל פני המשטח בקרבתן. כמו כן קיימת אפשרות לצפות במשימות של חלליות, כפי שהתבצעו בתוכנית אפולו ובפרטיהן (שירות זה פועל בשיתוף מרכז המחקר איימס של נאס"א).
בניינים בתלת-ממד

אפשרות שנוספה אחרי רכישתה של חברת "Keyhole" על ידי גוגל, באוקטובר 2004, היא גישה למאגר מידע של בניינים בתלת-ממד. אפשרות זאת מראה בניינים אפורים "ערומים" שנמצאים במקומות אמיתיים. בנוסף, ישנם דגמים מפורטים של בניינים חשובים בהם קתדרלת נוטרדאם דה פארי, מגדל אייפל, המינסטר של אולם ועוד. ב-14 במרץ 2006 גוגל רכשה את היוצרת של תוכנת "SketchUp" שפתחה אפשרות בניית בתים עצמאית על ידי הגולשים. מאז מופיעים בתים תלת-ממדים כמעט בכל מקום בעולם, בעיקר בערים גדולות לדוגמת ניו-יורק ופריז אשר התלת מימד מכסה את רוב שטח העיר.
בגרסה 6.0 נוספו עצים תלת־ממדיים.
שימושים

בתוכנה ניתן לעשות שימושים במגוון תחומים. ארגונים ומוסדות יכולים לנצל את אפשרויות האינטראקציה המרובות לצרכים שונים, כדוגמת צרכים מבצעיים ועסקיים.
שימוש ב-Google Earth נעשה ככלי הוראה, למידה והערכה. בספטמבר 2006 השיק פורום המומחים באתר "גאוגרפיה אקטואלית" של מט"ח - המרכז לטכנולוגיה חינוכית מידע על השימוש ב-Google Earth ככלי הל"ה: הוראה, למידה והערכה. לדוגמה, תלמידי תיכון ברמת הגולן יכולים לחקור את אנרגיית הרוח, כפי שנעשה באנגליה ואחרים יכולים ללמוד על הקונפליקט הישראלי-לבנוני באמצעות מיפוי גאוגרפי של מבזקי החדשות על הפעולות הצבאיות של שני הצדדים.
באוקטובר 2007 דיווח העיתון הבריטי הגארדיאן באתר האינטרנט שלו, כי טרוריסטים משתמשים ב-Google Earth על מנת לתכנן התקפות רקטות קסאם על ישראל. ביולי 2011 המגזין האמריקני "Slate" מסר דיווח דומה. בעקבות מתקפת הטרור במומבאי ב-2008 הוגשה תביעה בהודו נגד גוגל, בטענה שהטרוריסטים נעזרו בצילומי לוויין שלה ב-Google Earth.
מאידך, גם רשויות החוק עושות שימוש בתוכנה: בינואר 2009 דיווחה משטרת שווייץ שהיא איתרה שדה מריחואנה שהוסתר בליבו של שדה תירס באמצעות התוכנה.
Google Earth משמשת גם כפלטפורמה למשחקים. בין השאור משחק המלחמה GEwar, המשחק הרשת הראשון המתבסס על פלטפורמת Google Earth, בו המטרה היא להשתלט על כמה שיותר ערים בעולם ולנצח את היריבים באמצעות כריתת בריתות ואסטרטגיות מתוחכמות. והמשחק המקוון GeoGuessr.
בינואר 2009 הושק שירות של "Google Earth", המאפשר ל"בקר" על ידי סיורים וירטואליים במוזיאונים ברחבי העולם, בהם הגלריה הלאומית בלונדון, שהעלו את צילומי היצירות שעל קירותיהם לתוכנה. ביולי 2013, גוגל הרחיבה את שירות Google Earth והוסיפה סיורים וירטואליים בעוד 100 אלף אתרים ברחבי העולם.
גרסאות למערכות הפעלה שונות

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
גרסת mac OS X של Google Earth יצאה לאור ב-10 בינואר 2006, וזמינה להורדה מהאתר הרשמי עם כמה אפשרויות נוספות. גרסת המק מגיעה עם עיצוב זהה לגרסת החלונות, ופונקציות זהות.
הגרסה הודלפה לרשת חודש קודם להוצאתה הרשמית, ב-8 בדצמבר 2005. הגרסה הייתה לא מושלמת בצורה משמעותית וכללה באגים רציניים ביותר. מסך העזרה ותצוגת ההרשאות לא תפקדו.
הגרסה עובדת במערכות mac OS X 10.39 ו-10.4 אך אין לתוכנה גרסאות PRO ו-PLUS, אין דפדפן מובנה או ממשק ישיר ל-Gmail. מצב מסך מלא לא עובד ויש כמה באגים קטנים. הגרסה האחרונה היא 3.1.0621.0 שיצאה ב-21 באפריל 2006.
בנוסף לגרסת המקינטוש, ישנה גרסה הזמינה גם למערכת ההפעלה לינוקס. כמו בגרסת המקינטוש, גם עבור לינוקס קיימת הגרסה הרגילה בלבד, ולא גרסאות ה-pro או ה-plus.
בנוסף מפותחת בגוגל גרסה לתוכנה המיועדת למערכות ההפעלה של לינוקס, ומבוססת על טכנולוגית OpenGL, נכון לינואר 2012 התוכנה קיימת להורדה בגרסת בטא.
ראו גם

מערכת מידע גאוגרפי
פנורמיו
הערות שוליים

1 2  מיכל רמתי, Google Earth - תן לעכבר שלך לעופף במקומך, באתר הארץ, 8 ביולי 2005
↑  גליה ימיני, רוב שירותי גוגל יתורגמו לעברית, באתר הארץ, 19 בפברואר 2006
↑  דורון פלק, ‏הפנטגון: צוותי מיפוי של גוגל Earth לא יבצעו צילומי קרקע בבסיסי ארה"ב, באתר גלובס, 9 במרץ 2008
↑  נחמה אלמוג, ‏גוגל השיקה את גרסה 7 של Google Earth, באתר "אנשים ומחשבים", 1 בנובמבר 2012
↑  רועי גולדנברג, ‏גוגל רוכשת חברת לוויינים בחצי מיליארד דולר, באתר גלובס, 11 ביוני 2014
↑  נחמה אלמוג, ‏שירות Google Earth Pro יוצע מעתה בחינם, באתר "אנשים ומחשבים", 1 בפברואר 2015
↑  צבי קצבורג, ‏ציר הזמן המואץ של Google Earth מוכיח: כדור הארץ בצרות, באתר "אנשים ומחשבים", 18 באפריל 2021
↑  עודד כרמלי, אחרי איסור בן 20 שנה: ארצות הברית צפויה להרשות ללוויינים מסחריים לצלם את ישראל ברזולוציה גבוהה, 21 ביולי 2020, אתר סוכנות החלל הישראלית
 ירדן מיכאלי, מדוע גוגל מציגה לראווה את הפנטגון ומצנזרת דווקא את תל אביב?, באתר הארץ, 2 ביוני 2021
↑  Daniel Salami, Commercial satellites now show high-resolution images of Israel's nuclear reactor, Ynet.News.com, ‏8.10.21
↑   אבי שרף, למה גוגל שוב מצנזרת צילומי לוויין של ישראל, באתר הארץ, 2 באוקטובר 2022
↑  שירות גלובס, ‏גולשי גוגל יוכלו לצלול באוקיינוס ולטוס לחלל - מהמחשב, באתר גלובס, 3 בפברואר 2009
↑  עידו פולק, תקני אותי גוגל, באתר הארץ, 16 במרץ 2006
1 2  Google Earth ילמד גיאוגרפיה בבתי הספר, באתר הארץ, 22 בספטמבר 2006
↑  Inside Gaza: 'Resistance is our strategy', The Guardian, ‏25 Oct 2007
↑  גיא גרימלנד, התשובה של משגרי הטילים מעזה לכיפת ברזל: שימוש ב-Google Earth, באתר TheMarker‏, 9 ביולי 2011
↑  שירות גלובס, ‏תביעה בהודו נגד גוגל: הטרוריסטים נעזרו בצילומי לוויין שלה ב-Google Earth, באתר גלובס, 9 בדצמבר 2008
↑  שירות גלובס, ‏שדה מריחואנה אותר על-ידי Google Earth, באתר גלובס, 2 בפברואר 2009
↑   אנה בורד, המשחק שייקח אתכם מסביב לעולם במפות של גוגל, באתר הארץ, 13 במאי 2013
↑  ויקטוריה ברנט, הראלד טריביון, מדריד, מבט קרוב על שלוש הגרציות, באתר הארץ, 19 בינואר 2009
↑  מערכת אנשים ומחשבים, ‏גוגל הרחיבה את שירות Google Earth – הוסיפה סיורים וירטואליים בעוד 100 אלף אתרים ברחבי העולם, באתר "אנשים ומחשבים", 7 ביולי 2013
| --- | --- |
בקרת זהויות :  NLI: 987007381876405171  GND: 7519118-0  LCCN: n2006033376  NKC: ph825968   WorldCat (עם LCCN): n2006-033376 
צילום מסך של Google Earth עם קובץ מידע של אתרי המורשת העולמית
דגם תלת־ממדי של מגדל אייפל בגרסה העברית של Google Earth.
קתדרלת נוטרדאם בפריז - צילום מסך
גרסת המק
959

שנת 959 היא השנה ה-59 במאה ה-10. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נפטרו

1 באוקטובר – אדוויג, מלך אנגליה, מלך אנגליה (נולד ב-941)
9 בנובמבר – קונסטנטינוס השביעי פורפירוגנטוס, קיסר האימפריה הביזנטית (נולד ב-905)
ראו גם

ילידי 959‎
נפטרים ב-959‎
Need You Now (שיר)

Need You Now (בעברית: צריך אותך עכשיו) הוא שיר הנושא של האלבום Need You Now של הרכב הקאנטרי האמריקאי ליידי אנטבלום. השיר יצא כסינגל ברחבי העולם, והיה לסינגל המצליח ביותר של ההרכב, וקיבל תגובות חיוביות גם ממבקרי המוזיקה. השיר זכה בארבע קטגוריות בטקס הגראמי ה-53.
בישראל השיר היה לשיר המושמע ביותר בשנת 2010.